बांदा। हाईस्कूल बोर्ड परीक्षा में जिले के छात्र-छात्राओं ने शानदार प्रदर्शन किया। कई कालेजों का रिजल्ट शत-प्रतिशत रहा। छात्र-छात्राओं में अंक बटोरने की होड़ रही। जिले में इस साल पंजीकृत 25020 परीक्षार्थियों में कुल 24399 ने परीक्षा दी थी। इनमें 19163 उत्तीर्ण रहे। परीक्षा परिणाम 78.54 प्रतिशत रहा। इंटरनेट कैफे पर जैसे ही मार्कशीट का प्रिंट मिला और उसमें बढ़िया नंबर दिखे तो छात्र-छात्राओं के चेहरे खिले गए। खुशी में एक-दूसरे को मुंह मीठाकर बधाई भी दी।